**פוריות:**

בסוף השבוע ותחילת שבוע הבא ישלחו בצורה פרטנית דוחות הפוריות לכל מזריע.

הפעם 3 חלקים:

1. טבלה לפי שלוחות לתאריכים דצמבר 2019 עד מרץ 2020.






1. טבלת מדדי פוריות במשקי האזור – רק למזריעים להם יש אזור.מיון לפי אחוז התעברות כללי של העגלות. שונות גדולה בין המשקים באזור. יש לשים לב למספר הנתונים שיש לכל מדד ומדד.



1. טבלת מדדי פוריות לפי מחזורים:



כל רפת מופיעה בטבלה (רפתות בביקורת החלב בלבד).

**התפלגות אורך מחזור:**

5-17 – מחזור קצר (ממוצע ארצי לעגלות – 4.1% ולפרות – 7.3%)

18-25 – מחזור רגיל (ממוצע ארצי לעגלות – 71% ולפרות – 60.2%)

26-35 – מחזור ארוך (ממוצע ארצי לעגלות – 7.1% ולפרות – 13.4%)

36-60 – מחזור כפול (ממוצע ארצי לעגלות – 17.8% ולפרות – 19.1%)

ברפתות בהן האחוזים שונים ממספרים אלו , מציינים על ממשק ייחומים לא תקין במשק, או ספיגות

**מחזורים:**

לא מושרים – פרות/עגלות אשר לא קיבלו טיפול הורמונאלי

מושרים – פרות/עגלות עם טיפול הורמונאלי (PG או אובסינק) – שונות בין המשקים. הממוצע הארצי לתאריכים אלו (ספטמבר 19 – מרץ 20) עומד על 12.4% בעגלות ו-16.4%. תוכלו להשוות את השונות ממדדים אלו בין המשקים שבהם אתם מזריעים.

**ממוצע ימים בין הזר':**

בעגלות = 26 ימים. בפרות = 27 ימים. השונות בין המשקים לא גדולה.

**הזרעות כפולות:**

הזרעות כפולות – הזרעות המופיעות בין היום ה-1 ל4 אחר ההזרעה האחרונה. ישנם משקים המשתמשים בכלי זה יותר מהאחרים. הממוצע הארצי לתקופה זו: עגלות = 1.7% פרות = 3.4%

פסילות המזריע – תוכלו לזהות משקים בהם הפסילות רבות או נמוכות. הממוצע בעגלות גבוה יותר מאשר בפרות. הוא עומד על 12.6% לעומת 7% בפרות.

**שליליות בב.ה.:**

האחוז הממוצע הארצי בעגלות = 15.7% ובפרות = 37%

כל המספרים הממוצעים המוצגים כאן יכולים להוות את מישור הייחוס לכל משק ומשק בדוח. רצוי וחשוב להסתכל על מספר ההזרעות עליהם מתבססים האחוזים. בנושא זה, המשק השיתופי אמין יותר בשל מספר ההזרעות הרב יותר.

**ניסוי שטח:**

בשבועיים האחרונים מחולקים למזריעים מנות של פרים להם יש קוד מיוחד על הקשית. 6 מזריעים תודרכו להכניס את הקוד הזה למערכת. השאר לא צריכים. אנו בודקים את השפעת חשיפת האנטיביוטיקה במיהול הזרמה לזרע המופק מהפרים. ניתוח הפוריות לנתונים אלו, יתרום להבנה על ההשפעה של האנטיביוטיקה על מדדי הפוריות. **ההנחה הבסיסית שאין השפעה**. האנטיביוטיקה מחויבת להיות מוספת לזרמה וזאת כשמירה כנגד מקור חיידקי היכול להגיע מהזרמה. כך הכללים הבין לאומיים וכך נוהגות כלל המעבדות בעולם. החשיפה לאנטיביוטיקה, שונה במקצת בין המעבדות.

**מבחן הפרים:**

המבחן לקראת סיום. כרגיל, גם הפעם יגיעו נבחנים חדשים וטובים ללוח הפרים. עוד רבות ידובר ויכתב על לוח הפרים הבא. כשאדע פרטים מדויקים יותר, אעדכן.

שבת שלום ושבוע טוב לכולם,

יואל